钦定古今图书集成/明伦汇编/氏族典/第398卷 > 李邦华
## 钦定古今图书集成/明伦汇编/氏族典/第398卷 > 李邦华

按《明外史李邦华传》：“邦华，字孟暗，吉水人。受业同里
邹元标，以名节自励。举万历三十二年进士，授泾县
知县，有异政。行取授御史，巡按浙江，澄清吏治，部内
肃然。时神宗好货，中官有所进奉，名为孝顺，邦华疏
及之，直声动朝野。天启元年，擢右佥都御史，巡抚天
津。五年，为奄党所劾，削官。崇祯元年，起工部右侍郎”，
改兵部，加尚书。时戎政大坏，邦华锐意清釐，戎政大
饬。诸不逞构飞语入大内。帝疑，乃落邦华职。十二年，
起南京兵部尚书。以忧去。十五年，起为左都御史。十
七年，李自成陷京师，邦华走文信国祠，投缳卒。